Etter 16 års flittig og nøyaktig arbeid forelå fembindsverket i 1776. Verket ble mottatt med respekt, men ble den første tiden overskygget av Charles Burneys mer velskrevne firebindsverk (1776 – 1779). Med tiden ble imidlertid Hawkins' verk regnet som bedre; spesielt Burneys omtaler av Händel og Bach ble kritisert for å være utilstrekkelige. Hawkins' musikkhistorie blir i dag sett på som en rik musikkhistorisk kilde.